Здравейте! Искам да попитам имам ТЕЛК80% с право на работа, Почнах работа на 6 часов работен ден като домашна помощница на 1200лв ,Как ще ми е по удачно да работя на трудов договор( който да се води на минимална заплта) или да се регистрирам като свободна професия?




трудов договор или свободна професия
====================================

 

Здравейте, Лилия, 


не Ви съветвам да сключвате трудов договор на различна от реалната Ви заплата. При сключен трудов договор работодателят е длъжен да заплаща 60 % от осигуровките, а ако се регистрирате като лице, което упражнява свободна прфесия, ще се налага да заплащате пълния размер на осигуровките.


Поздрави,  

адв. Николина Митова  

0898 303092




Здравейте Лилия,


Изборът, който ще направите, е от значение за Вашите осигуровки. След като решението на ТЕЛК е с право на работа, то Вие не сте освободени от задължението за внасяне на осигуровки.


Ако изберете да се осигурявате на основание трудов договор, ще бъдете задължително осигурена за всички рискове – общо заболяване и майчинство, инвалидност поради общо заболяване, старост и смърт, трудова злополука, професионална болест и безработица.


Осигуровките следва да бъдат внасяни от Вашия работодател. Това е негово задължение.


Ако се осигурявате на основание свободна професия, то ще заплащате осигуровки само за някои рискове – инвалидност поради общо заболяване, старост и смърт. Задължението за внасяне на осигуровки ще бъде Ваше и осигуровките следва да се внасят авансово всеки месец. Ще имате задължението и за подаване на годишна данъчна декларация. 


Препоръчвам, независимо от избора, който ще направите, да се осигурявате на Вашия реален доход, предвид че това е определящо за пенсията, която ще получавате в бъдеще. 


Ако имате нужда от съвет от специалист, можете да изпратите Вашето запитване тук: <https://www.kantorata.net/>.


Още по темата за осигуряването можете да прочете на следния линк: <https://pravatami.bg/27547>.


